|  |
| --- |
|  |
|  |

**Тақырыбы: Математика әлеміне саяхат**

**Мақсаты:** Дамыту, логикалық ойындар арқылы балалардың қызығушылықтарын арттыру. Математикалық ойындар ойнау барысында мақсаттарына жету ынталарын қолдау.Ойлау қабілеттерін дамыту.

**Міндеттері:** 1-10-ға дейінгі сандарды білуі. Пішіндерден әр-түрлі заттарды құрастыру.Заттарды салыстыруы,топтастыра білуі.

**Қажетті-құралдар:** Пішіндер,сандар,кестелер,карточкалар.

**Көрнекілік:** Теледидар,кілттер, қамал,әр-түрлі көлемдегі пішіндер.

**Әдіс-тәсілдері:**салыстыру, топтастыру,көрсету,сұрақ-жауап.

 **Сабақтың барысы**

Топтың іші математикалық белгілермен безендірілген, топтың бір бұрышында ертегідегідей сарай, ол сарайдың ішінде математика ханшайымы отырады,сарай үлкен кілттелген шынжырлармен байлаулы.

**Тәрбиеші:** Сәлеметсіңдерме балалар.

**Балалар:** Сәлеметсізбе апай.

**Тәрбиеші:** Балалар бүгін бізге қонақтар келіпті кәне амандасайық.

**Тәрбиеші:** балалар бүгінгі біздің сабағымыз әдеттегідей емес ерекше болайын деп тұр. Өйткені бүгін біз математика әлеміне саяхатқа барамыз. Барғыларын келеді ме?

**Балалар:** Иә

**Тәрбиеші:** Ал онда математика әлемінің ханшайымы беріп жіберген сиқырлы таяқпен математика еліне аттанайық. (Балалар көздерін жұмады,музыка ойнап тұрады)

**Тәрбиеші:**Балалар мынау нағыз математика әлемі ғой.Кәнекей балалар жан-жақтарыңда нелерді көріп тұрсыңдар айтыңдаршы? Ал жақсы балалар кәнекей орындыққа отырайық. Математика еліне келдік бірақ біздің ханшайымымыз қайда екен? Ханшайымсыз бастай алмаймыз.

(Есік ашылып мыстан жүгіріп кіреді.)

**Мыстан:** Мен мұндамын менсіз бастамаңдар.

(Балалар мен Тәрбиеші таң қалып мыстанға қарайды)

**Мыстан**: Бұларың не мен нағыз математика ханшайымымын. Егер сенбесеңдермен қазір кетіп қаламын, сендерге сосын ешқандай саяхат жоқ.

**Тәрбиеші:** Жо-жоқ тоқтаңыз. Сіз математика ханшайымы болсаңыз дәлелдеңіз.

**Мыстан:** Жарайды

**Тәрбиеші:** 2+2 қанша болады?

**Мыстан:** 5

**Балалар**: Жоқ

**Тәрбиеші**: Онға дейін санап берші.

**Мыстан**: 2,1,5,4,9,4

**Тәрбиеші**: Тоқта,тоқта дұрыс емес. Енді біз сенімдіміз сен математика ханшайымы емессің.

**Мыстан**: Жоқ мен ханшайыммын.

(алыстан дауыс естіледі балалар сендер оған сенбеңдер ол мыстан кемпір, менің сиқырлы сөзімді айтыңдар абра-кадабра, сим-салабим, деп айтыңдар сол кезде ол қатып қалады.)

**Балалар**: Ханшайымның айтқанында орындайды.

(Мыстан қатып қалады)

**Ханшайым**: Ол мені тығып ұстап отыр ал бір көзді дәу мені күні-түні күзетуде,балалар оның оң жақ қалтасында менің ұялы тасымалдаушым бар, сол тасымалдаушыны алып ішіндегі тапсырмаларды орындасаңдар менің сыртымнан жабылған кілттер ашылады.

**Тәрбиеші**: Балалар ханшайымды босату үшін мыстанның қалтасынан кілтті алып тапсырмаларды орындап ханшайымды босатайық.

(Балалар қалтадан ұялы тасымалдаушыны алады)

(Ұялы тасымалдаушыны теледидарға қосылады)

Ең алдымен мен сендерді санай аласыңдар ма екендеріңді тексеремін.

**1 тапсырма:** Балалар сендер сандарды білесіңдер ме? Білсеңдер менің №1 саны бар сиқырлы қорабымды ашыңдар.

**Тәрбиеші**: балалар бұл қорапта мойынға ілетін сандар, «көршісін тап» деген ойын ойнаңдар деп жазыпты.

(Барлық бала мойындарына сандар ілінеді, музыка ойнап тұрады балалар билейді музыка тоқтаған кезде балалар рет-ретімен сандар болып тұра қалады, балалар дұрыс тұрса сиқырлы әуен ойнап бірінші кілттің тығулы жерін айтады.)

 **2 тапсырма:** Балалар сендер пішіндерді білесіңдер ме? Қандай пішіндерді білесіңдер? Білсендер менің №2 саны бар сиқырлы қорабымды ашыңдар.

Тәрбиеші қорапты алып, балалар мұнда көптеген пішіндер бар екен, осы пішіндерден әр-түрлі заттар құрастырыңдар,топтастырыңдар және бос тор көзге орналастырыңдар деп жазылыпты.

**Тәрбиеші**: Ал енді балалар бұл тапсырмаларды үшке бөлініп жылдам орындайық.

1 топ-пішіндерден әр-түрлі заттар құрастырамыз

  

2 топ-пішіндерді пішіні және түсіне қарай топтастырамыз.



3 топ- бос тор көздерге пішіндерді дұрыс орналастырамыз.



Барлық тапсырмалар дұрыс орындалса әуен ойнап екінші кілттің тығулы жерін айтады.

**3 Тапсырма:**Балалар сендер салыстыра білесіңдер ме?

№3 сиқырлы қорапты ашып тапсырманы орындаймыз.

**Тәрбиеші**:Қорап ішінде әр балаға тарататын карточка арқылы салыстырамыз.

**4 тапсырма:** Мұнда балалар мен сендердің логикалық ойлауларыңды және әр-түлі ұзындықтағы жолақшаларды ретімен орналастырыңыздар. №3 сиқырлы қорабымды ашыңдар.

 **Тәрбиеші:** Мұнда балалар жолақшалардың артында әріптер бар екен, жолақшаларды рет-ретімен дұрыс орналастырсаңдар бір сөз шығады. (жарайсыңдар)

Мұны бірінші топ орындайды.

Ал екінші топ логикалық тапсырмаларды ауызша орындайды.

 Барлық тапсырмалар дұрыс орындалса әуен ойнап үшінші кілттің тығулы жерін айтылады.

**Тәрбиеші**: Жарайсыңдар балалар, біз мыстанның барлық тапсырмаларын дұрыс орындадық, енді барып математика ханшайымын босатайық.

(Балалар кілттерді алып математика ханшайымын босатады.)

**Математика** **Ханшайымы**: Рахмет сендерге балалар сендер маған көмектестіңдер, математикалық тапсырмалардың барлығын дұрыс орындадыңдар, жарайсыңдар сендерге көптен-көп рахмет. Ал енді мен сендерге «Қатып қал» стратегиясымен тапсырма беремін.

**Тәрбиеші**:Ал енді балалар топқа оралатын уақытта болды, ханшайыммен қоштасып топқа оралайық.

(Әуен ойнап топқа ораламыз)

Тәрбиеші: Балалар сендерге математика ханшайымының елінде ұнады ма?

**Қорытынды**: Сабақтан алған әсерлеріңді мына кестеге салыңдар.

|  |  |  |  |
| --- | --- | --- | --- |
| Саяхатта не көрдің? |  |  |  |
| Кім? және не ұнады? |  |  |  |
| Көңіл күйлеріңді салып беріңдер |  |  |  |